Public procurement notice: Additional Information
Published: 2018-06-08
Buyer: Obec Beňuš
Country: SK
Contract type: Works
Procedure: Open procedure
CPV classification: 45232400 | 45252127
Award criteria: The most economic tender

Technical requirements: Predmetovom zákazky je vybudovanie kanalizácie a ČOV v obci Beňuš. Navrhovaná investícia sa nachádza v okrese Brezno, v povodí rieky Hron. Účelom je zvýšiť podiel obyvateľov napojených na kanalizáciu a zároveň zabezpečiť čistenie odpadových vôd v súlade s našou aj európskou legislatívou.
Obec v súčasnej dobe nemá komplexne riešené odkanalizovanie a čistenie splaškových odpadových vôd. Ich likvidácia prebieha nekoordinovane, formou individuálnych objektov na čistenie odpadových vôd - žúmp, septikov a malých čistiarní.
— Návrh výstavby splaškovej kanalizácie v obci a jej častiach, súbor gravitačných stôk s čerpacími stanicami a výtlačnými potrubia pre zabezpečenie odvedenia odpadových vôd na prislúchajúce ČOV,
Splašková kanalizácia bude gravitačne odvádzať splaškové odpadové vody z jednotlivých zariaďovacích predmetov domácností a z objektov občianskej a technickej vybavenosti z celého intravilánu obce. V spolupráci s činnosťou čerpacích staníc a výtlačných potrubí budú cez zberače odpadové vody odvedené na prislúchajúce ČOV.
Vzhľadom na členitosť a urbanizáciu katastrálneho územia obce nie je možné všetky odvedené odpadové vody čistiť v jednej centrálnej ČOV. Navrhuje sa vybudovanie troch ČOV pre lokality Beňuš - centrálna časť, Gašparovo a Filipovo.
Čistiarne odpadových vôd budú zabezpečovať vyčistenie odpadových vôd privádzaných splaškovou kanalizáciou a pozostávajú z nasledovných objektov:
— odpadové vody natekajú do objektu mechanického predčistenia, kde sa separujú pevné časti väčšie ako bude veľkosť medzier medzi strojne stieranými hrablicami. V prípade výpadku el. energie budú obtokované cez hrubé mechanicky stierané hrablice. Odtok je zaústený do čerpacej priehlbne, kde budú osadené čerpadlá. Tie zabezpečujú transport odpadových vôd do liniek čistenia. Dôvody pre návrh vstupnej čerpacej stanice sú nižšia úroveň zakladania objektov, zaústenie hlavnej stoky A, ako aj protipovodňová ochrana,
— biologické čistenie zabezpečuje hlavná technologická linka. Rozdelená je na predradenú denitrifikáčnú zónu a nitrifikačnú zónu, z ktorej aktivačná zmes odteká do dosadzovacej nádrže, v ktorých sa separuje kal a kalovej nádrže.
Celá technológia tvorí kompaktný celok. V prípade ČOV Beňuš budú vybudované 2 paralelné linky, pre lokality Filipovo a Gašparovo len po 1.
— kalové hospodárstvo - 1 prevzdušňovaná nádrž. Časť kalu sa vracia späť na začiatok aktivácie (interná recirkulácia). Vrátením väčšiny vyprodukovaných kalových vločiek sa zaisťuje potrebná koncentrácia kalu v aktivácii a tým sa dosahuje rýchla sorpcia a oxidácia nečistôt z odpadových vôd. Prebytočný kal uskladnený v kalových nádržiach je prevzdušňovaný a zahusťovaný, aby došlo k jeho aeróbnej stabilizácii. Kalová voda je privádzaná späť do čistiaceho procesu prívodom pred aktiváciu. Prebytočný kal bude po stabilizácii odťahovaný a odvážaný na najbližšiu ČOV s kalovou koncovkou v zmysle platnej legislatívy. Na tento účel sa bude využívať ČOV Brezno